Bucureștiul are mai mult de 45% din populație vaccinată anti-COVID. Cele șapte județe care au peste 30%.
Bucureștiul are mai mult de 45% din populație vaccinată împotriva COVID-19. Potrivit colonelului Gheorghiță, cea mai mare rată de acoperire vaccinală este în municipiul București. În România sunt 797 de centre de vaccinare active, cu 1.268 de fluxuri.
Bucureștiul și alte șapte județe au peste 30% din populație vaccinată, cel mai mare coeficient fiind în Capitală – peste 45 la sută, a declarat, joi, Valeriu Gheorghiță, președintele CNCAV.Potrivit colonelului Gheorghiță, cea mai mare rată de acoperire vaccinală este în municipiul București, de 45,14% din populația eligibilă de peste 12 ani imunizată.Pe locurile următoare se află, în ordine, județul Cluj – cu 41,9%, Sibiu – 35,4%, Brașov – 33,2%, Timiș – 32%, Constanța – 31,9%, Alba – 30,9% și Ilfov – 30%.În prezent, în România sunt 797 de centre de vaccinare active, cu 1.268 de fluxuri. În perioada următoare numărul de centre active se va reduce pentru a putea deservi activitățile din rural cu echipe mobile, potrivit lui Valeriu Gheorghiță.